MARIJAMPOLĖS SAVIVALDYBĖS TARYBA

SPRENDIMAS

DĖL MARIJAMPOLĖS SAVIVALDYBĖS TARYBOS 2024 M. SAUSIO 29 D. SPRENDIMO NR. 1-9 „DĖL PINIGINĖS SOCIALINĖS PARAMOS TEIKIMO NEPASITURINTIEMS MARIJAMPOLĖS SAVIVALDYBĖS GYVENTOJAMS TVARKOS APRAŠO PATVIRTINIMO“ PAKEITIMO

2024 m. birželio 25 d. Nr. 1-251

Marijampolė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 30 punktu, 4 dalimi, Lietuvos Respublikos piniginės socialinės paramos nepasiturintiems gyventojams įstatymo 11 straipsnio 4 dalimi, Atskirų energijos ir kuro rūšių sąnaudų normatyvų būstui šildyti ir karštam vandeniui ruošti nustatymo bei taikymo metodika, patvirtinta Valstybinės kainų ir energetikos kontrolės komisijos 2003 m. gruodžio 22 d. nutarimu Nr. O3-116 „Dėl atskirų energijos ir kuro rūšių sąnaudų normatyvų būstui šildyti ir karštam vandeniui ruošti nustatymo bei taikymo metodikos patvirtinimo“, Marijampolės savivaldybės taryba nusprendžia:

1. Pakeisti Piniginės socialinės paramos teikimo nepasiturintiems Marijampolės savivaldybės gyventojams tvarkos aprašą, patvirtintą Marijampolės savivaldybės tarybos 2024 m. sausio 29 d. sprendimu Nr. 1-9 „Dėl Piniginės socialinės paramos teikimo nepasiturintiems Marijampolės savivaldybės gyventojams tvarkos aprašo patvirtinimo“ ir 32 punktą išdėstyti taip:

„32. Vidutinės kietojo ar kitokio kuro, kurio faktinės sąnaudos kiekvieną mėnesį nenustatomos, kainos būsto šildymo išlaidų ir išlaidų karštam vandeniui kompensacijoms, naudojant kietąjį ar kitokį kurą, apskaičiuoti:

32.1. malkų kaina - 50,0 Eur/ktm;

32.2. medienos pjuvenų granulių kaina - 0,24 Eur/kg;

32.3. pjuvenų medienos briketų kaina - 0,23 Eur/kg;

32.4. durpių briketų kaina - 0,20 Eur/kg;

32.5. akmens anglies kaina – 0,31 Eur/kg;

32.6. suskystintų naftos dujų kaina – 1,24 Eur/kg;

32.7. dyzelinio krosnių kuro kaina - 1,04 Eur/kg;

32.8. kai būsto šildymui ir karšto vandens ruošimui naudojamas kitoks kuras, jo vidutinė kaina prilyginama vidutinei vieno kietmetrio malkų kainai – 50,0 Eur.“.

2. Nustatyti, kad šio sprendimo 1 punkte patvirtintos vidutinės kietojo ar kitokio kuro kainos taikomos nuo 2024 m. rugsėjo 1 d.

3. Pripažinti netekusiais galios:

3.1. Marijampolės savivaldybės tarybos 2018 m. vasario 26 d. sprendimą Nr. 1-48 „Dėl Piniginės socialinės paramos teikimo nepasiturintiems Marijampolės savivaldybės gyventojams tvarkos aprašo patvirtinimo“;

3.2. Marijampolės savivaldybės tarybos 2018 m. spalio 29 d. sprendimą Nr. 1-304 „Dėl Piniginės socialinės paramos teikimo nepasiturintiems Marijampolės savivaldybės gyventojams tvarkos aprašo patvirtinimo“ su visais pakeitimais ir papildymais.

Savivaldybės meras	Povilas Isoda